b'\n_START_ARTICLE_\nVotivni dar\n_START_PARAGRAPH_\nVotivni dar je eden ali ve\xc4\x8d predmetov, ki so prikazani ali shranjeni brez namena izterjave ali uporabe na svetem kraju v verske namene. Taki predmeti so zna\xc4\x8dilni za sodobne in starodavne dru\xc5\xbebe in so izdelani zato, da bi z njimi pridobili naklonjenost nadnaravnih sil. Nekateri darovi so bili izdelani zato, da bi se izpolnila \xc5\xbeelja. V zahodnih dru\xc5\xbebah, v katerih so listinski dokazi pre\xc5\xbeiveli, so imeli navado, da so po\xc4\x8dakali, da bi videli, ali bo \xc5\xbeelja izpolnjena, preden so darovali, za kar se uporablja izraz ex-voto. V budizmu je bil votivni dar gradnja stupe najpomembnej\xc5\xa1e in sveta praksa v anti\xc4\x8dni Indiji, kar je mogo\xc4\x8de opaziti pri ru\xc5\xa1evinah starodavne univerze Vikram\xc5\xa1ile [2] in drugih sodobnih strukturah. Votivni darovi so opisani v zgodovinski rimski dobi in gr\xc5\xa1kih virih, \xc4\x8deprav se podobna dejanja nadaljujejo tudi danes, na primer v tradicionalni katoli\xc5\xa1ki kulturi in verjetno pri metanju kovancev v izvir ali vodnjak. Postavljanje smreke na vrh stavbe lahko tudi \xc5\xa1tejemo za votivni dar, ki ima zelo stare korenine.\n_START_SECTION_\nPlo\xc5\xa1\xc4\x8da za prekletstvo\n_START_PARAGRAPH_\nPlo\xc5\xa1\xc4\x8da za prekletstvo je majhen list kositra ali svinca, na katerega je bilo vpisano sporo\xc4\x8dilo, ki je \xc5\xbeelelo nesre\xc4\x8do nekomu drugemu. Obi\xc4\x8dajno najdemo zavito in namerno odlo\xc5\xbeeno. Pet glavnih razlogov je, \xc4\x8demu je namenjena taka plo\xc5\xa1\xc4\x8da: _NEWLINE_1 \xe2\x80\x93 pravni spor, 2 \xe2\x80\x93 konkurenca, 3 \xe2\x80\x93 trgovina, 4 \xe2\x80\x93 eroti\xc4\x8dna \xc5\xbeelja, 5 \xe2\x80\x93 kraja_NEWLINE_Od teh so v Britaniji na\xc5\xa1li veliko ve\xc4\x8dino vrste 5. Dve najve\xc4\x8dji koncentraciji sta pri svetih izvirih pri Bathu (Aquae Sulis), kjer je bilo najdenih 130 plo\xc5\xa1\xc4\x8d, pri Uleyju pa ve\xc4\x8d kot 140. Uporaba plo\xc5\xa1\xc4\x8d prekletstva pri iskanju obnove ukradenega premo\xc5\xbeenja je mo\xc4\x8dan dokaz, da so pri netradicionalnem verskem obredu klicali bo\xc5\xbeansko mo\xc4\x8d, ki pogosto vklju\xc4\x8duje neko obliko darovanja vode. Obi\xc4\x8dajna oblika bo\xc5\xbeanskega rotenja je bila z molitvijo, \xc5\xbertvovanjem in oltarno posvetitvijo , zato je dostop do teh informacij koristen vpogled v rimsko provincialno kulturo.\n_START_SECTION_\nGro\xc5\xbenje\n_START_PARAGRAPH_\nV dana\xc5\xa1njem svetu so ogro\xc5\xbeeni \xc5\xa1tevilni neodkriti anti\xc4\x8dni votivni darovi, zlasti potopljeni v mo\xc4\x8dvirja ali druga vodna telesa. Mokri\xc5\xa1\xc4\x8da in druge vodne povr\xc5\xa1ine pogosto \xc5\xa1\xc4\x8ditijo in hranijo material tiso\xc4\x8de let zaradi naravnih anaerobnih okolij. Vendar pa je bilo veliko delov vodnega dna moteno, saj so reke in potoki razgibani ali so se preusmerili v pokrajini, \xc5\xa1tevilna mokri\xc5\xa1\xc4\x8da pa so bila v zadnjih 100\xe2\x80\x93200 letih v celoti ali delno osu\xc5\xa1ena ali zasuta. Zato je veliko preostalih predmetov v nevarnosti zaradi oksidacije in morebitnega hitrega poslab\xc5\xa1anja. Vodilni vzroki motenj so izkopavanje, ribi\xc5\xa1ki \xc4\x8dolni z vle\xc4\x8dno mre\xc5\xbeo na dnu, kmetijske dejavnosti, rezanje \xc5\xa1ote, pridobivanje podtalnice z vodnimi vrtinami in obrati ve\xc4\x8djih infrastrukturnih objektov, kot so hitre ceste, \xc4\x8distilne naprave in v nekaterih primerih obnova velikih naravnih vrst.\n_START_SECTION_\nJudaizem\n_START_PARAGRAPH_\nTora predvideva "prostovoljno daritev", ki jo lahko da kateri koli posameznik. Te se razlikujejo od votivnih daritev, ki so povezane z zaobljubo (cf Leviticus 22.23), kjer so hebrejske korenske \xc4\x8drke za prostovoljno daritev \xd7\xa0\xd7\x93\xd7\x91 (nadab), a za votivni dar so \xd7\xa0\xd7\x93\xd7\xa8 (nadar). V tem verzu se jasno razlikuje med obema._NEWLINE_Ko je Salomon zgradil prvi tempelj, je zagotovil opremo za drugi svet, kot je zapovedal Mojzes na gori Sinaj (glej Solomonov tempelj)._NEWLINE_Ustna tora v rabinskem judovstvu govori tudi o velikem zlatem artefaktu grozdne trte zunaj jeruzalemskega templja pred njegovim uni\xc4\x8denjem Rimljanov.\n_START_SECTION_\nKr\xc5\xa1\xc4\x8danstvo\n_START_PARAGRAPH_\nTradicija votivnih daritev je bila prenesena v kr\xc5\xa1\xc4\x8danstvo z vzhoda in zahoda. Na zahodu je bila sprejeta tudi posebna vrsta votivne krone, prvotno bizantinske.\n_START_SECTION_\nVzhodno kr\xc5\xa1\xc4\x8danstvo\n_START_PARAGRAPH_\nV skladu s svetim izro\xc4\x8dilom je po spreobrnjenju in poznej\xc5\xa1i zmagi v bitki pri Milvijskem mostu Konstantin I. Veliki podaril enega od kri\xc5\xbeev, ki jih je nosil v bitki, podaril cerkvi. Ta kri\xc5\xbe je ohranjen na gori Atos._NEWLINE_Med najbolj znanimi pravoslavnimi votivnimi darovi je dar svetega Janeza Dama\xc5\xa1\xc4\x8dana. Po izro\xc4\x8dilu je bil, ko je slu\xc5\xbeil kot vezir pri kalifu Al-Validu I., la\xc5\xbeno obto\xc5\xbeen izdaje, zato so mu odsekali roko. Ob molitvi pred ikono Matere bo\xc5\xbeje je bila njegova roka \xc4\x8dude\xc5\xbeno obnovljena. V zahvalo je dal srebrno repliko svoje roke in jo pritrdil na ikono. To ikono, ki se zdaj imenuje Triroka (Trojeru\xc4\x8dica), hranijo v samostanu Hilandar na gori Atos._NEWLINE_Pravoslavni kristjani \xc5\xa1e danes dajejo votivne daritve, pogosto v obliki tamata, kovinske plo\xc5\xa1\xc4\x8dice, ki simbolizira predmet njihovih molitev. Druge daritve so sve\xc4\x8de, kruh, vino, olje ali kadilo. Poleg tega mnogi pustijo nekaj osebnega, kot je nakit, prsni kri\xc5\xbe ali voja\xc5\xa1ko odlikovanje kot znak predanosti.\n_START_SECTION_\nD\xc5\xbeainizem\n_START_PARAGRAPH_\nAjagapata je vrsta votivne plo\xc5\xa1\xc4\x8de, povezane s \xc4\x8da\xc5\xa1\xc4\x8denjem v d\xc5\xbeainizmu. \xc5\xa0tevilne take kamnite plo\xc5\xa1\xc4\x8de so bile odkrite med izkopavanji na starodavnih mestih, kot je Kankali Tila blizu Mature v Indiji. Nekatere od njih segajo v 1. stoletje n. \xc5\xa1t. Te plo\xc5\xa1\xc4\x8de so okra\xc5\xa1ene s predmeti in oblikami, ki so osrednjega pomena za molitev v d\xc5\xbeainizmu, kot sta stupa, dharma\xc4\x8dakra in triratna. _NEWLINE_Te kamnite plo\xc5\xa1\xc4\x8de so podobne starej\xc5\xa1im kamnitim plo\xc5\xa1\xc4\x8dam \xc5\xa1ilapatam, ki so bile postavljene pod drevesa, da bi darovali jak\xc5\xa1am. Tako darovanje so poznale domorodne ljudske skupnosti \xc5\xbee pred d\xc5\xbeainizmom, kar ka\xc5\xbee, da so poznali skupnosti pri obredih. Strokovnjak za umetnost d\xc5\xbeainizma je napisal o ajagapati, ki je bila odkrita okoli Kankali Tile: "Tehni\xc4\x8dno ime take plo\xc5\xa1\xc4\x8de je ajagapata, kar pomeni \'plo\xc5\xa1\xc4\x8da za poklon\'".'